Jubini

Jubini er en gruppe av små, rødlige eller brunlige biller, der mange av artene er knyttet til maur. De ble før gjerne regnet som en egen familie, men nyere fylogenetiske undersøkelser tyder på at de bør regnes som en undergruppe av kortvinger (Staphylinidae).

Utseende 
Små (0,5 – 6 mm), rødaktige eller gulaktige biller, bakkroppen er mye bredere enn forkroppen. Hodet er omtrent så langt som bredt, ofte med påfallende groper eller utvekster. Fasettøynene er vanligvis små og noe utstående, hos noen arter mangler de helt. Antennene er ganske lange og kraftige, lett kølleformede. Det nest-innerste leddet er ofte mer eller mindre kuleformet og kan ha påfallende utvekster. Palpene (munnfølerne) er ofte lange med et kølleformet ytterste ledd. Brystskjoldet (pronotum) er omtrent så langt som bredt, vanligvis bredest foran midten, ofte med påfallende groper eller furer. Dekkvingene er mer eller mindre runde i omriss, med tydelige skuldre. og mye bredere enn brystskjoldet. De er vanligvis glatte og blanke, med en eller flere dype lengdefurer. De to eller tre bakerste bakkroppsleddene stikker ut bak dekkvingene. Beina er ofte forholdsvis lange og kraftige, gjerne med fortykkede lår.

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.

Utbredelse 
Gruppen er utbredt i den Nye verden.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Euplectitae
 Gruppen Jubini Raffray, 1904
 Slekten Arctophysis Reitter, 1882 - én art, neotropisk
 Slekten Auxenocerus Jeannel, 1962 - 10 arter, sørlige Sør-Amerika
 Slekten Balega Reitter, 1882 - fire arter, Karibia
 Slekten Barrojuba Park, 1942 - 14 arter, neotropisk
 Slekten Endytocera Sharp, 1887 - to arter, Mellom-Amerika
 Slekten Germainites Jeannel, 1962 - én art, sørlige Sør-Amerika
 Slekten Jubomorphus Raffray, 1891 - én art, Venezuela
 Slekten Jubus Schaufuss, 1872 - 54 arter, neotropisk
 Slekten Kuscheliotes Jeannel, 1962 - 6 arter, sørlige Sør-Amerika
 Slekten Macta Raffray, 1890 - én art
 Slekten Morphogenia Parker, 2014 - én art, Brasil
 Slekten Phamisus Aubé, 1844 - 10 arter, neotropisk
 Slekten Pselaphomorphus Motschulsky, 1855 - 33 arter
 Slekten Sebaga Raffray, 1891 - 12 arter, Sør-Amerika

Referanser

Eksterne lenker 

 

Køllebiller
Biller formelt beskrevet i 1904
Dyr formelt beskrevet av Achille Raffray